۱۴۴۶-۹-۱۴ تاریخ نشر شوی خبرونه هرات #هرات ولایت کې پر سېلاب ځپلو کورنیو کمپلې ووېشل شوې! نن جمعه د رمضان د میاشتې پر ۱۴مه، د #افغانی_سرې_میاشتې له لوری د هرات ولایت د اوبه ولسوالۍ د بېلابېلو کلیو پر ۵۰ سېلاب ځپلو کورنیو په ټوله کې ۳۵۰ کمپلې ووېشل شوې، چې هرې کورنۍ ته ۷ کمپلې ورکړل شوې. هلمند #هلمند ولایت کې د خیاطۍ او خامک دوزۍ مرکزونو پر استاذانو نغدی مرسته ووېشل شوه! نن جمعه د رمضان د میاشتې پر ۱۴مه، د ‎#افغانی_سرې_میاشتې له لوری د قطر هېواد په مالی ملاتړ د هلمند ولایت په مارجې ولسوالۍ کې د خیاطۍ او خامک دوزۍ مرکزونو د ۱۰ تنو استاذانو د کورنیو پر غړو په ټولیز ډول یو سل و دوه دېرش زره (۱۳۲،۰۰۰) افغانۍ نغدی مرسته ووېشل شوه، چې هر یوه تن ته ۱۳،۲۰۰ افغانۍ ورکړل شوې. پکتیا #پکتیا ولایت کې پر اړمنو او بېوزله کورنیو ۶ قلمه د خوراکی توکو مرسته ووېشل شوه! نن جمعه د رمضان د میاشتې پر ۱۴مه، د ‎#افغانی_سرې_میاشتې له لوری د پکتیا ولایت د سید کرم ولسوالۍ له ۴۰۰ اړمنو او بېوزله کورنیو سره په ټولیزه توګه ۱۷.۸ ټنه د خوراکی توکو مرسته ترسره شوه. یاده مرسته چې د ترکیې د سرې میاشتې په مالی همکارۍ چمتو شوې وه، هرې کورنۍ ته ۴۴.۵ کیلو خوراکی توکی چې اوړه، غوړی، وریژې، بوره، لوبیا او خُرما په کې شامله وه؛ ورکړل شول.